اوکراینا‌داکی محاربه ایله علاقه‌دار آوروپا اؤلکه‌لرینه سیغینان سیویل لرین سایی 5 میلیونا یاخینلاشیب.
بیرلشمیش میللت‌لر تشکیلاتی‌نین (بمت) قاچقین‌لار عالی کمیسارلیغی‌نین اینترنت سایتینداکی آچیقلامادا اوکراینادا محاربه‌نین باشلادیغی 24 فوریه‌دن بو یانا اؤلکه‌نی ترک ائدن سیویل شخص‌لرله باغلی آکتوال رقم‌لر پایلاشیلیب.
آچیقلامادا 7 ژوئن تاریخیندک 44 آوروپا اؤلکه‌سینه قبول ائدیلن اوکراینا‌لی سیغینا‌جاق آختاران‌لارین سایی‌نین 4،8 میلیون اولدوغو قئید ائدیلیب. بیلدیریلیب کی، بو قاچقین‌لارین 3،2 میلیونونا موقتی قوروما وئریلیب.
محاربه باشلایان‌دان 2،3 میلیون اینسانین ایسه اوکراینایا قاییتدیغی بیلدیریلیر.
قاچقی‌نین ان چوخ قبول ائدیلدیگی لهستان-دا1،1 میلیون اوکراینا‌لی اولدوغو حالدا، آلمانیادا 780 مین، چکیا-دا 366 مین، ایتالیادا 125 مین، ایسپانیادا 118 مین، تورکیه-‌ده ایسه 85 مین قاچقی‌نین اولدوغو آچیقلانیب.
